recursal/SuperWikiNEXT-32B huggingface dataset:
சென்னை தேசிய கலைக்கூடம்
**தேசிய கலைக்கூடம்** (*National Art Gallery*) சென்னையின் எழும்பூர் நகரில் அமைந்துள்ள இந்தியாவின் பழமையான கலைக்கூடங்களில் ஒன்றாகும். இது எழும்பூர் பாந்தியன் சாலையில் உள்ள அரசு அருங்காட்சியக வளாகத்தில் அமைந்துள்ளது. அரசாங்க அருங்காட்சியகம் மற்றும் கன்னிமரா பொது நூலகம் ஆகியன இங்கு இடம்பெற்றுள்ளன. ஆந்திரப் பிரதேசம், சத்தியவேடுவில் இருந்து கொண்டுவரப்பட்ட சிவப்புக் கற்களால் இந்தக் கலைக் கூடம் 1906 ஆம் ஆண்டு கட்டி முடிக்கப்பட்டது.

### வரலாறு

இராணி விக்டோரியாவின் பொன்விழா கொண்டாட்டத்தின் போது இந்த தேசியக் கலைக் கூடம் திரு. என்றி இர்வின் அவர்களால் வடிவமைக்கப்பட்ட மாதிரி உருவத்தில் கட்டப்பட்டது. சென்னை மாநகராட்சியின் பாரம்பரிய கலைக் கூடமாக அடையாளம் காட்டப்பட்டது. 
கட்டிடத்தின் பலவீனமான உறுதித்தன்மையால் 2002 ஆம் ஆண்டுடன் இக் கலைக்கூடம் சுற்றுலாப் பயணிகள் பார்வையிடுவதற்கு தடை செய்யப்பட்டது.

#### முகத்தோற்றக் கூறுகள்

இக் கலைக் கூடத்தில் முகலாயர்களின் வண்ண ஓவியங்களும் மற்றும் இராச இரவிவர்மாவின் அரிய வகை ஓவியங்களும் இடம் பெற்றிருக்கின்றன. பலவகையான தஞ்சாவூர் ஓவியங்களும் உள்ளன. லார்ட் கன்னிமரா மற்றும் வில்லியம் பென்ட்டிங்க் ஆகிய பிரித்தானிய அதிகாரிகளின் உருவச் சிலைகளும் இடம் பெற்றிருக்கின்றன. மேலும் எண்ணிலடங்கா சிற்றோவியங்களும் இக் கலைக்கூடத்தில் உள்ளன.

##### மீட்டளிப்பு

2013 ஆம் ஆண்டு தமிழக முதல்வர் செல்வி.ஜெ.ஜெயலலிதா அவர்களால் 110 மில்லியன் செலவில் கலைக் கூடத்தினை நிபுணர்கள் குழுவின் உதவியுடன் முகப்புத் தோற்றம் மீட்டளிக்கப்பட்டது.

மேற்கோள்கள்
-----------

1. ↑  "national art gallery". wikimapia. பார்க்கப்பட்ட நாள் 7 September 2012.
2. ↑  "ravi varma paintings". Chennai Museum. பார்க்கப்பட்ட நாள் 7 June 2012.
3. ↑  "Tanjore paintings". Chennai Museum. பார்க்கப்பட்ட நாள் 7 June 2012.
4. ↑  "British Portraits". Chennai Museum. பார்க்கப்பட்ட நாள் 7 June 2012.
**தோற்ற மெய்ம்மை** (virtual reality) அல்லது **மெய்நிகர் உண்மை** என்பது கணினியால் உருவாக்கப்பட்ட தோற்றங்களை மெய்யுருவம் போல் காட்டுவதாகும். இது கணினி விளையாட்டுகளிலும், திரைப்படங்களிலும் அதிகமாகவும், இராணுவம், வானியல் போன்றவற்றில் குறைவாகவும் உபயோகிக்கப்படும் தொழினுட்பம். AR / VR இன் சந்தை ஏற்கனவே ஒரு பில்லியன் டாலர் சந்தையாக மாறியுள்ளது, இது ஒரு சில ஆண்டுகளுக்குள் $ 120 பில்லியன் சந்தைக்கு அப்பால் வளரத் திட்டமிடப்பட்டுள்ளது.

வரலாறு
------

1920களில் பயிற்சிப் போர்விமானிகளுக்கு இராணுவ விமானங்களில் போரிடும் முறைகளை மெய்நிகர் உண்மையாக உருவாக்கி வழங்கியவர் எட்வின் லிங். 1980 களில் நாசா விண்வெளி ஆராய்ச்சி நிறுவனம் மெய்நிகர் உண்மையைப் பயன்படுத்தியது. 1990களில் பொதுமக்களிடம் மெய்நிகர் உண்மையைக் கொண்டுவந்தவர் ஜேரன் லேனியா். இவர்தாம் முதன்முதலில் வெர்சுவல் ரியாலிட்டி எனும் சொல்லையும் பயன்படுத்தினார். இவருக்கு உதவியாக இருந்தவர் தோம் சிம்மர்மேன்.

தோற்ற மெய்ம்மை செயல்பாடு
------------------------

இன்றைய மெய்நிகர் உண்மைக்குரிய களங்களில் பங்கேற்க கணினி மென்பொருள் பெரிதும் பயன்படுகின்றன. கணினியில் உருவகப்படுத்தப்பட்ட முப்பரிமாண களங்களில் பங்கேற்க தரவுகள் கொண்ட தலைக்கவசம், மேலாடை, கையுறை, காலுறை, துப்பாக்கி போன்றவை பயன்படுத்தப்படுகின்றன. இம்மாதிரியான கருவிகளை பயன்படுத்தி எதிரியைச் சுடுதல், பந்தயக்கார் ஓட்டுதல், கடலுக்குள் செல்லுதல், பரவெளியில் மிதத்தல் போன்ற அனுபவங்களை அளிக்கிறது.

பயன்பாடு
--------

தொடக்கத்தில் போர் பயிற்சிகளைச் செய்வதற்காகவும், மனமகிழ் பொழுதுபோக்கிற்காகவும் உருவாக்கப்பட்ட இது, இன்று அறுவை சிகிச்சை, விவசாயத்துறை, கட்டுமானத்துறை, கலை, கல்வி, வணிகத்துறை, மனநலம் பாதிக்கப்பட்டோர் மீள்துறை போன்ற துறைகளில் விரைவான வளர்ச்சி கண்டு வருகிறது.

உதாரணம்
-------

தோற்ற மெய்மை
ஐக்கிய அமெரிக்கக் கடற்படையினர் வான்குடை பயிற்சிக்கு தோற்ற மெய்ம்மையினை பயன்படுத்துவது வழக்கம்.

சமுதாயத்தில் ஏற்படுத்திய தாக்கம்
--------------------------------

தோற்ற மெய்ம்மை கணினி விளையாட்டுகள் விளையாடும் குழந்தைகள், உண்மையான மைதானத்தில் விளையாடும் அளவுக்கு பக்குவம் பெறுவதில்லை என்பது சமூக ஆர்வலர்களின் ஆதங்கம்.

மேற்கோள்களும் குறிப்புகளும்
---------------------------

1. ↑  Toptal - தானியங்கி தொழில்துறையில் மெய்நிகர் உண்மை
2. ↑  Vasudha Venugopal (November 7, 2011). "From play fields to virtual reality". *thehindu.com* (சென்னை).. பார்த்த நாள்: டிசம்பர் 26, 2012.
**நாராயண பிள்ளை** (*Naraina Pillai*) ஒரு சமூக முனைவோர் மற்றும் தொழிலதிபர் ஆவார், அவரது பெரும்பாலான வாழ்நாளைக் காலனித்துவ காலத்தின் பொழுது சிங்கப்பூரில் கழித்தார். அவர் சிங்கப்பூரிலுள்ள தமிழ் சமூகத்திற்குப் பெரிதும் பங்களிப்புச் செய்தவர் ஆவார்.

1819க்கு முன்னதாக, நாராயண பிள்ளை பினாங்கில் பணியாற்றினார். அங்கு அப்பொழுது பிரித்தானிய ஆட்சி நடைபெற்றது. அப்பொழுது பிரித்தானிய கிழக்கிந்திய நிறுவனத்தின் மூத்த அதிகாரியான இசுடாம்போர்டு இராபிள்சுவின் அறிமுகம் கிடைத்தது, அவர்  மலாக்கா நீரிணையின் தென் கோடியில் ஒரு புதிய வணிகப் பகுதியை நிறுவ ஆர்வமாக இருந்தார். இதன் விளைவாக, 1819ல் நவீன சிங்கப்பூர் நிறுவப்பட்டது. பினாங்கில் இருந்த பிள்ளையை, ராஃபிள்ஸ்  அவரது புதிய குடியேற்றத் திட்டத்தில் பணியில் சேர வற்புறுத்தினார்.

ஆரம்ப வாழ்க்கை
--------------

### சிங்கப்பூருக்கு வருதல்

1819ல் 'இந்தியானா' கப்பலில் பிள்ளை இராபிள்சுடன் சிங்கப்பூர் வந்தார். அதன் மூலம் சிங்கப்பூரில் கால்பதித்த முதல் தமிழனாக ஆனார். அவர் அரசு கருவூலத்தில் தலைமை கணக்காளராகப் பணிபுரிந்தார், அங்கே அவர் நாணயத்தின் நம்பக்த்தன்மையை உறுதிசெய்யும் பணியிலிலிருந்தார், எனினும், அவரது சொந்த முயற்சியின் காரணமாக விரைவில் வெற்றிகரமான தொழிலதிபராக மற்றும் சமூகத் தலைவராக உருவெடுத்தார்.

வணிக வாழ்க்கை
-------------

சிங்கப்பூர் நகரின் வளர்ச்சியை கவனித்தவர் பினாங்கிலிருந்து கொத்தனார், தச்சன், நெசவாளி ஆகியோரை கூட்டி வந்தார், தற்போது தஞ்சோங் பகாரிலுள்ள நகரின் முதல் செங்கல் உலையை அமைத்தார், இந்த முயற்சிகளின் விளைவாக நகரின் முதல் கட்டிட ஒப்பந்ததாரர்-ஆக உருவெடுட்த்தார்.

அவர் துணிந்து பருத்தி பொருட்கள் விற்பனையில் ஈடுபட்டார். 1822ல் ஏற்பட்ட தீ விபத்து அவரது வியாபாரத்தினை குலைத்து அவரை பெரிய கடன் சூழ்நிலைக்கு தள்ளியது, இருப்பினும் அதிலிருந்து மீண்டு வந்தார்.

சமூக பொறுப்புகள்
----------------

1827ல், தெற்கு பால சாலையில்('south bridge road') சிறீ மாரியம்மன் கோவில்-ஐ நிர்மாணித்தார். இது இன்று சிங்கப்பூரின் பழமையான இந்துக் கோவிலாகவும், தேசிய நினைவுச் சின்னமாகவும்உள்ளது. பிரித்தானிய அரசு பிள்ளையை இந்திய மக்களின் தலைவராக நியமித்தது. இதன் மூலம் இந்திய மக்களிடையே ஏற்படும் சச்சரவுகளுக்கு தீர்வு வழங்கும் பொறுப்புகளை வழங்கியது.

குறிப்புகள்
-----------

* Liu, Gretchen (1996). *In Granite and Chunam: The national monuments of Singapore*. Singapore: Landmark Books and Preservation of Monuments Board.
* Pearson, H.F. (1955). *People of early Singapore*. London: University of London Press.
* ‘Pioneer Naraina Pillai should be honoured’ (1990, February 21). The Straits Times, p. 14.
* ‘Singapore's first heroes’ (1983, November 6). The Straits Times, p. 18.

சான்றுகள்
---------

1. ↑  "Naraina (Narayana) Pillai (Pillay)". தேசிய நூலக வாரியம், சிங்கப்பூர். Archived from the original on 2008-01-09. பார்க்கப்பட்ட நாள் 2008-01-13.
2. ↑  "Sri Mariamman Temple (A National Monument)". National Heritage Board. Archived from the original on 2007-12-21. பார்க்கப்பட்ட நாள் 2008-01-13.
**நில்மோனி தாகூர் (Nilmoni Tagore)** (1721-1791) தாகூர் குடும்பத்தின் ஒரு வாரிசான இவர், பழைய பாதுரியகட்டாவின் வீட்டை விட்டு வெளியேறி, 1758 ஆம் ஆண்டில் தாகூர் குடும்பத்தின் ஜோராசங்கோ கிளையை நிறுவினார். இவர் ஜோராசங்கோ தாகூர் பாரி என்று அழைக்கப்படுகின்றார். நில்மோனி மற்றும் தர்பநாராயண தாகூர் ஆகிய இருவரும் பிரித்தானிய கிழக்கிந்திய நிறுவனத்தில் பணிபுரிந்த ஜெய்ராம் தாகூரின் இரண்டு மகன்களாவர்.. தர்பநாராயணன் தனது வணிகத்தையும் நிலங்களையும் வளர்த்துக் கொண்டாலும், நில்மோனி பிரிட்டிசாருக்கு சேவை செய்யத் தீர்மானித்து மாவட்ட நீதிமன்ற சிரஸ்தாராக உயர்ந்தார். குடும்ப தகராறின் தீர்வுத் தொகையாகஇவர் தனது சகோதரர் தர்பநாராயணனிடமிருந்து ஒரு இலட்சம் ரூபாயைப் பெற்றுக்கொண்டு ஜோராசங்கோவுக்குச் சென்று அங்கு ஒரு வீட்டினைக் கட்டினார்.

இவருக்கு இராம்லோகன் தாகூர் (1759-1804), இராம்மோனி தாகூர் (1759-1833), இராம்புல்லாவ் தாகூர் (1767-1824) என்ற மூன்று மகன்கள் இருந்தனர். இராம்மோனி தாகூருக்கு இராதாநாத், துவாரகநாத் மற்றும் இராம்நாத் என்றா மூன்று மகன்கள் இருந்தனர். இராம்லோகன் தாகூருக்கு ஆண்வாரிசு இல்லை. எனவே அவர் தனது சகோதரர் இராம்மோனியின் இரண்டாவது மகனான புகழ்பெற்ற துவாரகநாத் தாகூரை தத்தெடுத்தார். அவருக்கு கீழ் தாகூரின் ஜோராசங்கோ கிளையின் அதிர்ஷ்டம் உயர்ந்தது

குறிப்புகள்
-----------

1. ↑   *Calcutta, 1481-1981: Marshes to Metropolis*. National Council of Education. 1982. பக். 171.. பார்த்த நாள்: 5 April 2017.
2. ↑   *Clearing a Space: Reflections on India, Literature and Culture*. Peter Lang. 2008. பக். 75.. பார்த்த நாள்: 5 April 2017.
3. ↑   *The Tagore Family: A Memoir*. K. Paul, Trench, & Company. 1882. பக். 17.. பார்த்த நாள்: 5 April 2017.
4. ↑  James Wyburd Furrell (1882). *The Tagore Family: A Memoir*. K. Paul, Trench, & Company. பக். 17.. பார்த்த நாள்: 5 April 2017.
**சுனந்தா காந்தி** என்பவர் ( 1932-2007) எழுத்தாளராகவும், ஆராய்ச்சியாளராகவும், செவிலியராகவும், மற்றும் அவரது கணவர் அருண் காந்தியுடன் இணைந்து எம்.கே நிறுவனத்தின் இணை நிறுவனரகவும் இருந்தார். 25 வருடங்களுக்கும் மேலாக, பப்னுகர் உடன் இணைந்து தனிமைப்படுத்தப்பட்ட பெண்களின் உரிமையை பாதுகாக்கும் நிறுவனத்துடன் இணைந்து விரிவாக பணிபுரிந்தார். அவர் மற்றும் அருண், நண்பர்களுடன் சேர்ந்து சமூக ஒற்றுமைக்கான இந்திய மையம் ஒன்றை நிறுவி அதில், இந்தியாவின் கிராமப்புற ஏழைகளுக்கு சுய உதவிகளை அளித்து பொருளாதாரத்தையும் வளர்த்து அவர்களின் வறுமை சுழற்சியை உடைத்து, குழந்தைகள் வீட்டிலும் மற்றும் பள்ளியிலும் பாதுகாப்பாக இருக்கவும் உதவியது. 1985 மற்றும் 1987 ஆம் ஆண்டுகளுக்கு இடையில், பம்பாயிலிருந்து வெளியிடப்பட்ட சுபர்பன் எக்கோ என்ற செய்தி வார இதழில் எடிட்டராக இருந்து உதவினார்.

அவர் மருத்துவமனையில் இருந்தபோது, அருணா காந்தியை சந்தித்தார். அவர் செவிலியராக பணியாற்றினார். இதன் விளைவாக ஒரு உறவு மலர்ந்தது. சுனாந்தவின் குடும்பம் பிரித்தானிய ஆட்சியை ஆதரித்ததோடு, மகாத்மா காந்தியின் வேலையை ஆதரிக்கவில்லை என்பதால் அந்த தம்பதிகள் கடினமாக உழைக்கவேண்டியிருந்தது. இந்த தம்பதிகள் இருவரும் ஃபர்காட்டன் உமன் என்ற புத்தகத்தை எழுதினார். இது கஸ்தூரிபா காந்தியின் ஒரே சரிதை ஆகும்.பின்னர் காந்தி நிறுவனத்தில் மூத்த ஆராய்ச்சியாளராக பணிபுரிந்தார். பிப்ரவரி 2007 இல் அவர் மறைந்தார்.

குறிப்புகள்
-----------

* காந்தி நிறுவன தளத்தின் சுயசரிதை.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Apalis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**சார்ப்பி அபாலிசு** (*Sharpe's apalis*)(*அபாலிசு சார்ப்பி*) என்பது *சிசுடிகோலிடே* குடும்பத்தில் உள்ள ஒரு வகை சிற்றினம் ஆகும்.

இது கோட் டிவார், கானா, கினி, லைபீரியா மற்றும் சியேரா லியோனி ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உலர் காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும் .

1884ஆம் ஆண்டில் ஆங்கில பறவையியலாளர் ஜார்ஜ் எர்னஸ்ட் செல்லியால் சார்ப்பின் அபாலிசு விவரிக்கப்பட்டது. இவர் *அபாலிசு சார்ப்பி* என்ற இருசொற் பெயரீடு உருவாக்கினார். பொதுவான பெயர் மற்றும் குறிப்பிட்ட அடைமொழி இரண்டும் ஆங்கில பறவையியலாளர் மற்றும் அருங்காட்சியக கண்காணிப்பாளர் ரிச்சர்ட் பவுட்லர் சார்ப் ஆகியோரை நினைவுபடுத்துகின்றன.

மேற்கோள்கள்
-----------

1. ↑  BirdLife International (2022). "*Apalis sharpii*". *IUCN Red List of Threatened Species* **2022**: e.T22713766A210890093.. பார்த்த நாள்: 22 July 2022.
2. ↑  George Ernest Shelley (1884). "On two new species of birds from Africa". *Ibis*. 5th series **2**: 45–49 [45]. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2225622
* விக்கியினங்கள்: Apalis sharpii
* BirdLife: 22713766
* ஈபேர்டு: shaapa2
* GBIF: 2492707
* iNaturalist: 7762
* IRMNG: 10681936
* ITIS: 558697
* IUCN: 22713766
* Xeno-canto: Apalis-sharpii

 |
**பசந்தி தேவி கல்லூரி** என்பது கொல்கத்தாவில் மேற்கு வங்க அரசால் 1959 ஆம் ஆண்டு பெண்களுக்கு அதிகாரம் அளிக்கும் நோக்கத்துடன் நிறுவப்பட்டதும் அரசு நிதியுதவி பெறும் முதல் பெண்கள் கல்லூரியுமாகும், இந்திய சுதந்திரப் போராட்டத்தில் ஈடுபட்டதற்காக பிரித்தானிய ஆட்சியின் கீழ் சிறையில் அடைக்கப்பட்ட முதல் இந்தியப் பெண்மணியும், சிறந்த சுதந்திரப் போராட்ட வீரரான ஸ்ரீ சித்தரஞ்சன் தாஸின் மனைவியுமான, சுதந்திரப் போராட்ட வீரர் பசந்தி தேவியின் பெயரால் இப்பெயர் பெற்றுள்ளது. இக்கல்லூரி, கல்கத்தா பல்கலைக்கழகத்துடன் இணைக்கப்பட்டுள்ளது.

கல்லூரி அமைப்பு
---------------

நகர்ப்புற மற்றும் கிராமப்புற சந்திப்பில் அமைந்துள்ள இந்த கல்லூரி இவ்விரு பகுதிகளைச் சேர்ந்த பிற்படுத்தப்பட்ட வகுப்பினர், சிறுபான்மை சமூகங்கள் மற்றும் வறுமைக் கோட்டிற்கு கீழே உள்ள பெண் மாணவர்களின் கல்வித்தேவைகளைப் பூர்த்தி செய்ய பயன்படுகிறது.இக்கல்லூரி சிறப்புத் தேவையுடைய பெண்களுக்கு உயர்கல்விக்கான வாய்ப்பை வழங்குகிறது.

கல்கத்தா பல்கலைக்கழகத்தால் நிர்ணயிக்கப்பட்ட கல்லூரிப் பாடத்திட்டத்துடன், பெண் மாணவர்களின் சுய-உதவி திறன், தன்னம்பிக்கை மற்றும் சுதந்திரத்தை வளர்த்துக் கொள்ள உதவுவதன் மூலம் அவர்களை மேம்படுத்துவதற்கான வாய்ப்பையும் வழங்குகிறது. கல்கத்தா பல்கலைக்கழகத்தின் கீழ் BA (Hons/Major/General), B.Sc (Hons/General) மற்றும் ஆங்கிலத்தில் MA (சுய நிதி) & MA அரசியல் அறிவியலில் (சுய நிதி) ஆகிய இளங்கலை மற்றும் முதுகலைப் படிப்புகளை இக்கல்லூரி வழங்கிவருகிறது.

இக்கல்லூரியில் நேதாஜி சுபாஸ் திறந்தநிலை பல்கலைக்கழகத்தின் கீழ் ஒரு ஆய்வு மையமும் உள்ளது (மைய குறியீடு : A-02) இது வார இறுதிகளில் மட்டும் இயங்கும்.

குறிப்பிடத்தக்க முன்னாள் மாணவர்கள்
----------------------------------

* லோபாமுத்ரா மித்ரா, பாடகி
* தனுஸ்ரீ சக்ரவர்த்தி, நடிகை
* ரூக்மா ரே, நடிகை

மேற்கோள்கள்
-----------

1. ↑  "Affiliated College of University of Calcutta". Archived from the original on 2012-02-18.
2. ↑  "கல்லூரியின் வரலாறு".
**உயர்நிலை ஆராய்ச்சி நிறுவனம்** (*Institute of Advanced Research*) இந்தியாவின் குசராத்து மாநிலம் காந்திநகரில் அமைந்துள்ளது. மேம்பட்ட ஆராய்ச்சி நிறுவனம் மற்றும் பல்கலைக்கழகம் என்ற பெயராலும் இந்நிறுவனம் அழைக்கப்படுகிறது. புதுமையான நவீன தனியார் பல்கலைக்கழகமான உயர்நிலை ஆராய்ச்சி நிறுவனம் 2011 ஆம் ஆண்டில் திருத்தப்பட்ட குசராத்து தனியார் பல்கலைக்கழகங்கள் சட்டத்தின் அடிப்படையில் நிறுவப்பட்டது.

இங்கிலாந்தை தலைமையிடமாகக் கொண்ட தொண்டு அமைப்பான பூரி அறக்கட்டளை இப்பல்கலைக்கழகத்தை நிறுவி நிதியுதவி அளிக்கிறது. பூரி அறக்கட்டளையுடன் குசராத்து அரசாங்கம் இதற்கான புரிந்துணர்வு ஒப்பந்தத்தில் கையெழுத்திட்டுள்ளது. இந்திய குடியரசுத் தலைவராக இருந்த அப்துல் கலாம் மற்றும் அப்போதைய குசராத்து மாநில முதல்வராக இருந்த பிரதமர் நரேந்திர மோடி ஆகியோரின் ஆதரவுடன் இந்நிறுவனம் நிறுவப்பட்டது.

குசராத்து மாநிலத்தில் உயிரியல் மற்றும் உயிர் தொழில்நுட்பத் துறைகளில் ஆராய்ச்சி மற்றும் கல்வி மேம்பாட்டை உயர்த்துவது இந்த புரிந்துணர்வு ஒப்பந்தத்திற்கான முக்கிய காரணமாகும். தொழில்ரீதியாக கவனம் செலுத்தும் இளநிலை, முதுநிலை மற்றும் ஆராய்ச்சி பட்டப்படிப்புகள் இங்கு கற்பிக்கப்படுகின்றன.

மேற்கோள்கள்
-----------

1. ↑  "Officers". *iar.ac.in* (in ஆங்கிலம்). University and Institute of Advanced Research. Archived from the original on 17 செப்டம்பர் 2017. பார்க்கப்பட்ட நாள் 17 September 2017. `{{cite web}}`: Check date values in: `|archive-date=` (help)
2. ↑  "State -wise List of Private Universities as on 29.06.2017" (PDF). *www.ugc.ac.in*. University Grants Commission. 29 June 2017. பார்க்கப்பட்ட நாள் 1 September 2017.
3. ↑  "The Gujarat Private Universities (Amendment) Act, 2011" (PDF). *Gujarat Gazette*. Government of Gujarat. 12 October 2011. Archived from the original (PDF) on 18 செப்டம்பர் 2017. பார்க்கப்பட்ட நாள் 1 September 2017. `{{cite web}}`: Check date values in: `|archive-date=` (help)

புற இணைப்புகள்
--------------

* அதிகாரப்பூர்வ இணையதளம்
ஏ.கே. அந்தோணி, சித்தார்த்தன் காட்டுங்கால் மற்றும் யோசு தனிக்கால் ஆகியோருடன்
கே. கருணாகரன் மற்றும் ஏ.கே. அந்தோணி ஆகியோருடன்
சுதந்திரப் போராட்ட வீர்ர் வி.ஆர். கிருட்டிணன் எழுதச்சனுடன்
இந்திய தொழிற் சங்க காங்கிரசு கட்சி மாவட்டத் தலைவர் எம் மாதவனுடன்
**பி.ஆர்.பிரான்சிசு** *(P. R. Francis)* என்பவர் ஓர் இந்திய அரசியல்வாதி ஆவார். இவர் 1924 ஆம் ஆண்டு டிசம்பர் மூன்றாம் தேதி பிறந்தார். இவர் இந்திய தேசிய காங்கிரசு கட்சியைச் சேர்ந்தவர் ஆவார். திருச்சூரைச் சேர்ந்த இவர் இந்திய தேசிய தொழிற்சங்க காங்கிரசு கட்சியின் தலைவராகவும் இருந்தார். ஒல்லூர் சட்டமன்ற தொகுதியின் கேரள சட்டமன்ற உறுப்பினராக 1957, 1960,1970,மற்றும் 1977 ஆம் ஆண்டுகளில் தேர்ந்தெடுக்கப்பட்டார். மேலும், திருச்சூர் மாவட்ட காங்கிரசு கட்சியின் செயற்குழுத் தலைவராகவும், இந்திய தேசியத் தொழிற்சங்க காங்கிரசு கட்சியின் திறன்மிக்க மாநிலத் தலைவர் மற்றும் துணைத் தலைவராகப் பணியாற்றினார். திருச்சூர் மற்றும் ஒல்லூர் தொகுதிகளில் இந்திய தேசிய தொழிற்சங்க காங்கிரசு கட்சியின் சார்பாக ஓடு தொழிலாளர்கள், தோட்ட்த் தொழிலாளர்கள் மற்றும் பாரம் தூக்கும் தொழிலார்கள் போன்ற பல்வேறு தொழில் வல்லுநர்கள் இவரிடம் இருந்தனர். சுதந்திர போராட்டத்தில் வெள்ளையனே வெளியேறு இயக்கத்தில் பிரான்சிசு கலந்து கொண்டார்.

பி.ஆர்.பிரான்சிசு அவர்களின் நினைவாக சிறந்த சமூகசேவை விருது பி.ஆர்.பிரான்சிசு சிமாரகா சமிதி என்ற அமைப்பு, பி.ஆர்.பிரான்சிசு அவர்களின் நினைவாக சிறந்த சமூகசேவை ஆற்றுபவர்களைக் கண்டறிந்து ஒவ்வோர் ஆண்டும் அவர்களுக்கு விருது வழங்கி சிறப்பிக்கிறது. ஒல்லூர் நகர அரங்கில் நினைவுப் பரிசாக ரூ. 11,111 தொகையும் மற்றும் ஒரு நினைவுப் பரிசும் அளிக்கப்படுகிறது.

2002 ஆம் ஆண்டு மே மாதம் 10 ஆம் தேதி இவர் காலமானார்.

விருது பெற்றவர்கள்
------------------

* 2003: பி. பாலன்
* 2004: ஆர்யாதான் முகமது மற்றும் ஏசுதாசன்]]
* 2005:வி.எம்.சுதீரன்
* 2006: கி. கார்த்திகேயன்
* 2007: டாக்டர் பி.வி. கிருட்டிணன் நாயர்
* 2008:
* 2009: க.ம.மாணி
* 2010: கே.சுதாகரன்
* 2011: இரமேசு சென்னித்தல
* 2012: கே.சி. வேணுகோபால்

மேற்கோள்கள்
-----------

1. ↑  "P. R. Francis". Kerala Legislature. பார்க்கப்பட்ட நாள் 2011-09-21.
2. ↑  "List of MLA". Kerala Government. Archived from the original on 2011-09-08. பார்க்கப்பட்ட நாள் 2011-09-21.
3. ↑  "Award for Karthikeyan". The Hindu. Archived from the original on 2012-11-10. பார்க்கப்பட்ட நாள் 2011-09-21.
4. ↑  "P. R. Francis is dead". The Hindu. Archived from the original on 2012-04-02. பார்க்கப்பட்ட நாள் 2011-09-21.
5. ↑  "Dr P V Krishnan Nair gets P R Francis Memorial Award". News Oneindia. பார்க்கப்பட்ட நாள் 2011-09-21.
6. ↑  "Karunakaran laments 'politics of neglect'". The Hindu. Archived from the original on 2012-10-05. பார்க்கப்பட்ட நாள் 2011-09-21.
**பிரதிபா சிங்** (*Pratibha Singh*)(பிறப்பு 16 ஜூன் 1956) இந்தியாவின் பதினான்காவது மக்களவையில் உறுப்பினராக இருந்தார். இவர் 2012 முதல் இமாச்சல பிரதேச முதல்வராக இருந்த வீரபத்ர சிங்கின் மனைவியாவார். இமாச்சல பிரதேசத்தின் மண்டி தொகுதியிலிருந்து மக்களவைக்குத் தேர்ந்தெடுக்கப்பட்ட இவர் இந்திய தேசிய காங்கிரசு கட்சி உறுப்பினர் ஆவார்.

தனிப்பட்ட வாழ்க்கை
------------------

பிரதிபா சிங் 1956 ஜூன் 16 அன்று இமாச்சல பிரதேசத்தின் சிம்லாவில் பிறந்தார். இவர் 1985 இல் வீரபத்ர சிங்கை மணந்தார். இவர் வீரபத்ர சிங்கின் இரண்டாவது மனைவி ஆவார். முதல் மனைவிக்குப் பிறந்த வீரபத்ர சிங்கின் மகள் அபிலாஷா குமாரி குசராத்தில் நீதிபதியாக பணியாற்றினார்.

தேசிய அரசியல்
-------------

மகேஸ்வர் சிங்கை தோற்கடித்து 2004 ஆம் ஆண்டு இந்திய பொதுத் தேர்தலில் இந்திய நாடாளுமன்றத்தின் கீழவையில் பிரதிபா சிங் ஒரு இடத்தைப் பெற்றார். 2013 தேர்தல் மூலம் மக்களவைக்கு மீண்டும் தேர்ந்தெடுக்கப்பட்டார்.

குறிப்புகள்
-----------

1. 1 2  "Biographical Sketch - Member of Parliament - 14th Lok Sabha". Parliament of India. Archived from the original on 2007-10-30. பார்க்கப்பட்ட நாள் 2012-03-05.
2. ↑  "Parliamentary Constituency Wise Result of H.P. of Lok Sabha Elections-2009" (PDF). Chief Electoral Officer, Himachal Pradesh website. Archived from the original (PDF) on 21 July 2011. பார்க்கப்பட்ட நாள் 5 November 2010.
**பமுல்வே** (*Pemulwuy*, 1750 – 2 சூன் 1802) ஈயோரா வம்சாவளியைச் சேர்ந்த ஆஸ்திரேலிய பழங்குடி அரசியல் தலைவர் ஆவார். இவர் 1750 ஆம் ஆண்டளவில் நியூ சவுத் வேல்ஸில் உள்ள பொட்டனி விரிகுடா பகுதியில் பிறந்தார். 1788 ஆம் ஆண்டில் ஆஸ்திரேலியாவில் தொடங்கிய ஐரோப்பிய குடியேற்றத்திற்கு எதிர்ப்புத் தெரிவித்தவர்களில் இவர் குறிப்பிடத்தக்க ஒருவர். அவர் ஈயோரா மக்களின் பிட்ஜிகல் இனக்குழுவைச் சேர்ந்தவர் என்று நம்பப்படுகிறது.. பிட்ஜிகல் மக்கள் சிட்னியில் உள்ள தூங்காபி மற்றும் பரமட்டா பிரதேசங்களின் பூர்வகுடிகளாவார். .

பொட்டனி விரிகுடா அருகே வசித்து வந்த பமுல்வே, தான் வேட்டையாடும் இறைச்சியை போதிய உணவு இல்லாமல் இருந்த குடியேற்ற வாசிகளுடன் பண்டமாற்று முறையில் பகிர்ந்திருக்கிறார். ஆயினும் 1790 ஆம் ஆண்டில் அவர் ஆங்கிலேயருக்கு எதிராக ஒரு கொரில்லாப் போர் தொடங்கினார். பன்னிரண்டு ஆண்டுகள் வரை நீடித்த இந்த போர் அவர் ஆங்கிலேயரால் படுகொலை செய்யப்படும் வரை தொடர்ந்தது.

பழங்குடி மக்களின் எதிர்ப்புப் போர்களில் முக்கியமான ஹோக்ஸ்பெரி மற்றும் நேப்பியன் போர்களில் பமுல்வே ஒரு முக்கிய பங்கு வகித்திருந்தார். 1797ல் பமுல்வேயின் தலைமையில் இடப்பெற்ற பரமட்டா போர் அந்த காலகட்டத்தின் ஒரு முக்கியமான போராக கருத்ப்படுகிறது. இந்த தாக்குதலில் குறைந்தது 100 பிட்ஜிகல் வீரர்கள் பக்குபற்றியிருக்காலம் என்று மதிப்பிடப்படுகிறது.

மேற்கோள்கள்
-----------

1. ↑   *Australian Dictionary of Biography*.
2. 1 2   *Aboriginal Sydney : a guide to important places of the past and present*.
3. ↑   *Events That Shaped Australia*.
4. ↑  Keith Vincent Smith (2010). "Pemulwuy". *Dictionary of Sydney*. Dictionary of Sydney Trust. பார்க்கப்பட்ட நாள் 23 January 2012.
5. ↑  "Pemulwuy". *Biography of Pemulwuy*. Australian Dictionary of Biography. பார்க்கப்பட்ட நாள் 23 January 2012.
6. ↑  "Summer Series - Pemulwuy: A War of Two Laws Pt ", *Message Stick*, Sunday 5 December 2010 accessed 3 March 2014

வெளி இணைப்புகள்
---------------

* Pemulwuy (1750–1802), Australian Dictionary of Biography
**பிரெடிரிக் ஜேகப் டைடஸ் சிலுபா** ( *Frederick Jacob Titus Chiluba*, ஏப்ரல் 30, 1943 – சூன் 18, 2011) சாம்பியாவின் அரசியல்வாதியும் 1991 முதல் 2002 வரை இரண்டாவது சாம்பிய அரசுத்தலைவராக பணியாற்றியவரும் ஆவார். தொழிற்சங்கத் தலைவரான சிலுபா நாட்டில் முதன்முதலாக பல கட்சிகள் பங்கேற்ற 1991ஆம் ஆண்டு அரசுத்தலைவர் தேர்தலில் பல்-கட்சி மக்களாட்சிக்கான இயக்கத்தின் வேட்பாளராகப் போட்டியிட்டார்; இத்தேர்தலில் விடுதலை பெற்ற நாளிலிருந்து தொடர்ந்தும் நீண்டநாட்களும் குடியரசுத் தலைவராக இருந்த கென்னத் கவுண்டாவை தோற்கடித்து ஆட்சியைக் கைப்பற்றினார். ஐந்து ஆண்டுகளுக்குப் பிறகு மீண்டும் 1996ஆம் ஆண்டு தேர்ந்தெடுக்கப்பட்டார். சட்டவமைப்பின்படி மூன்றாம் முறை சிலுபா 2001இல் போட்டியிட முடியாததால், முன்னாள் துணை குடியரசுத் தலைவர் லெவி முவனவாசா பல்-கட்சி மக்களாட்சிக்கான இயக்கத்தின் வேட்பாளராகப் போட்டியிட்டு வென்றார். சிலுபாவின் பதவி விலகலுக்குப் பிறகு அவர் மீது ஊழல் குற்றச்சாட்டு சுமத்தப்பட்டது; நீண்டநாட்கள் நடந்த புலன் விசாரணை மற்றும் நீதிமன்ற விசாரணைக்குப் பிறகு 2009ஆம் ஆண்டில் குற்றமற்றவராக அறிவிக்கப்பட்டார்.

இறப்பு
------

சிலுபா சூன் 18, 2011 நள்ளிரவில் காலமானார். அவரது உதவியாளர் எம்மானுவல் முவாம்பா இதனை அறிவித்தார். சூன் 17 அன்று சிலுபா வழமையாக இயங்கியதாகவும் அவரது வழக்கறிஞர்களை சந்தித்ததாகவும் முவாம்பா கூறினார். பின்னதாக வயிற்றுவலியால் அவதியுற்றதாக கூறினார்.

மேற்சான்றுகள்
-------------

1. 1 2  "Frederick Chiluba, Zambia ‘s Second President is dead", Lusaka Times, 18 June 2011

|
|  |
| முன்னர்**கென்னத் கவுண்டா** | **சாம்பியாவின் அரசுத் தலைவர்**1991–2002 | பின்னர்**லெவி முவனவாசா** |
**தேவேந்திர பிரசாத் யாதவ்** (*Devendra Prasad Yadav*)(பிறப்பு 26 நவம்பர் 1953) இந்தியாவின் 14வது மக்களவை உறுப்பினராக இருந்தவர் ஆவார். இவர் பீகாரின் ஜஞ்சார்பூர் மக்களவைத் தொகுதியினைப் பிரதிநிதித்துவப்படுத்தினார். இவர் இராச்டிரிய ஜனதா தளம், ஐக்கிய ஜனதா தளம் மற்றும் ஜனதா தளம் ஆகியவற்றின் உறுப்பினராக இருந்துள்ளார்.

யாதவ் 1977 முதல் 1979 வரை பீகார் ஜனதா கட்சியின் செயலாளராக இருந்தார். சட்டமன்றத் தொகுதியிலிருந்து பீகார் சட்டமன்றத்திற்கு உறுப்பினராகத் தேர்ந்தெடுக்கப்பட்டார். ஆனால் பீகார் முதல்வராக ஆன கர்ப்பூரி தாக்கூருக்காகப் பதவி விலகினார். யாதவ் யுவ லோக் தளத்தின் தேசியத் தலைவராகவும் இருந்தார்.

1989 முதல் 1998 வரை மற்றும் 1999 முதல் 2009 வரை ஜஞ்சர்பூர் மக்களவைத் தொகுதியிலிருந்து இந்திய நாடாளுமன்ற உறுப்பினராக இருந்தார். இவர் ஜூன் 1996-ல் தேவகவுடா அமைச்சகம் மற்றும் குஜ்ரால் அமைச்சகத்தில் வர்த்தகத்தின் கூடுதல் பொறுப்புடன் உணவு, குடிமைப்பொருட்கள் வழங்கல், நுகர்வோர் விவகாரங்கள் மற்றும் பொது விநியோகத்திற்கான மத்திய அமைச்சரவையின் அமைச்சராக இருந்தார். இந்த பதவிக் காலத்தில், விவசாயிகளுக்கான உணவு மசோதாவை நிறைவேற்றினார். இது பாராட்டத்தக்கது.

யாதவ் மக்களவையில் ஐக்கிய ஜனதா தளத்தின் துணைத் தலைவராக இருந்தார். ஆனால் இராச்டிரிய ஜனதா தளத்தில் இணைவதற்காகப் பதவியிலிருந்து விலகினார். இவர் இராச்டிரிய ஜனதா தளத்தை விட்டு வெளியேறிய பிறகு சமாஜ்வாதி ஜனதா தளம் ஜனநாயகக் கட்சியை உருவாக்கினார். ஆனால் விரைவில் ஐக்கிய ஜனதா தளம் கட்சியுடன் தனது கட்சியை இணைத்து மீண்டும் சேர்ந்தார்.

மேற்கோள்கள்
-----------

1. ↑  "Devendra Prasad Yadav(Samajwadi Janata Dal Democratic):Constituency- JHANJHARPUR(BIHAR) - Affidavit Information of Candidate:". பார்க்கப்பட்ட நாள் 2021-09-25.
2. ↑  "Devendra Prasad Yadav-led Samajwadi Janata Dal merges with JD(U)". .
3. ↑  "Smaller Bihar parties flock to Nitish" (in ஆங்கிலம்). 2014-03-10. பார்க்கப்பட்ட நாள் 2021-09-25.

வெளி இணைப்புகள்
---------------

* இந்திய நாடாளுமன்றத்தின் இணையதளத்தில் முகப்புப் பக்கம்
* பிஹார் சுனாவ் 2020: ஓவைசி கா தேவேந்திர யாதவ் கி பார்ட்டி சங்க் கதா பந்தன், கத பந்தன்-
**அசோக் சந்த்னா** (*Ashok Chandna*) (பிறப்பு  : 13 சனவரி 1984) இந்திய நாட்டினைச் சேர்ந்த அரசியல்வாதி மற்றும் இந்திய தேசிய காங்கிரசு கட்சியின் உறுப்பினராக கிந்தோலி தொகுதியை பிரதிநிதித்துவப்படுத்தும் 15வது இராசத்தான் சட்டமன்றத்தின் தேர்ந்தெடுக்கப்பட்ட உறுப்பினர் ஆவார். இவர் இராசத்தான் அரசாங்கத்தில் இளைஞர் விவகாரங்கள் மற்றும் விளையாட்டுத் துறை (தனிப் பொறுப்பு), திறன், வேலைவாய்ப்பு மற்றும் தொழில் முனைவு (சுயாதீனப் பொறுப்பு), போக்குவரத்து மற்றும் சிப்பாய் நலன் ஆகியவற்றின் மாநில அமைச்சராகவும் உள்ளார்.

கல்வி மற்றும் ஆரம்ப வாழ்க்கை
----------------------------

அசோக் சந்த்னா 13 சனவரி 1984 ஆம் நாளன்று பூண்டியின் நைன்வாவில் ஒரு குர்சார் குடும்பத்தில் பிறந்தார். பிலானியில் உள்ள பிர்லா சீனியர் செகண்டரி பள்ளியில் பள்ளிப்படிப்பை முடித்தார். புனே பல்கலைக்கழகத்தில் பட்டப்படிப்பை முடித்தார்.

அரசியல் பயணம்
-------------

அசோக் சந்த்னா 2009 ஆம் ஆண்டு இந்திய தேசிய காங்கிரசு கட்சியில் பொது காங்கிரசு ஊழியராக சேர்ந்தார். அதே ஆண்டில் அசுமீர் சில்லா பரிசத்தின் உறுப்பினராகவும், இராசத்தான் இளைஞர் காங்கிரசின் பொதுச் செயலாளராகவும் தேர்ந்தெடுக்கப்பட்டார். பின்னர், 2013 ஆம் ஆண்டில் இராசத்தான் இளைஞர் காங்கிரசு தலைவராக ஆனார். அக்டோபர் 2013 ஆம் ஆண்டில் கிந்தோலி தொகுதியில் இருந்து இராசத்தான் சட்டமன்ற உறுப்பினராக தேர்ந்தெடுக்கப்பட்டார். 11 டிசம்பர் 2018 ஆம் நாளன்று மீண்டும் தேர்ந்தெடுக்கப்பட்டார். மூன்றாவது கெலாட் அமைச்சகத்தில் இணை அமைச்சராகவும் சேர்க்கப்பட்டார்.

விளையாட்டு
----------

2001-ம் ஆண்டு 200 மீட்டர் பேக் ச்ட்ரோக்கில் இராசத்தானை பிரதிநிதித்துவப்படுத்தினார். 2008 ஆம் ஆண்டு முதல் 2010 ஆம் ஆண்டு வரை பில்வாரா கிரிக்கெட் அணியைப் பிரதிநிதித்துவப்படுத்தியுள்ளார். தற்போது, 2013 ஆம் ஆண்டு சவாய் மான் சிங் வாசு மற்றும் தண்டர்போல்ட் கோப்பையை வென்ற சந்த்னா குரூப் போலோ அணிக்கு தலைமை தாங்குகிறார். சமீபத்தில் இவரது அணி 2023 ஆம் ஆண்டு செனரல் அமர் சிங் கனோட்டா கோப்பையை வென்றது.

அசோக் சந்த்னா *இராசத்தான் கிராமின் ஒலிம்பிக்கிற்கு* கருத்துருவாக்கம் செய்தார். கிராமப்புற விளையாட்டுகள் 29 ஆகத்து 2022 முதல் அக்டோபர் 5, 2022 வரை திட்டமிடப்பட்டது. அதில் 30 லட்சத்துக்கும் அதிகமானோர் பதிவு செய்ததோடு, இராசத்தானைத் தொடர்ந்துப் பிற மாநிலங்களிலும் விளையாட்டு கலாச்சாரத்தை உருவாக்க உதவும் என்று கருதப்பட்ட ராசீவ் காந்தி கிராமப்புற ஒலிம்பிக் போட்டிகள் முன்னோடியானது என அழைக்கப்படுகிறது.

சர்ச்சைகள்
----------

பஞ்சாயத்து தேர்தல் சீட்டு தொடர்பாக காங்கிரசு தொண்டர் மீது சாதி வெறித்தனமாக அவதூறாக பேசியதாகக் கூறப்படும் இவரது தொலைபேசி உரையாடலின் ஒவிக்கோப்பு சமூக ஊடகங்களில் பரவலானபோது சர்ச்சையில் சிக்கினார்.

மேற்கோள்கள்
-----------

1. ↑ . 17 March 2021.
2. ↑  "Cm Hails Rural Games As Pivotal Step In Building Sports Culture | Jaipur News" (in ஆங்கிலம்). TNN. Aug 23, 2022. பார்க்கப்பட்ட நாள் 2022-10-13.
3. ↑  "BJP seeks probe into Rajasthan minister's audio clip" (in ஆங்கிலம்). 22 November 2020. பார்க்கப்பட்ட நாள் 22 November 2020.
**சிக்கி புல் கைவினைப்பொருட்கள்** (Sikki grass craft) இந்தியாவின் பீகார் மற்றும் உத்தரபிரதேசத்தில் காணப்படும் சிக்கி எனப்படும் சிறப்பு வகை புல்லில் இருந்து தயாரிக்கப்படுகின்றன. பீகார் மாகாணத்தில் காணப்படும் சிக்கி புல்லில் இருந்து பல்வேறு கைவினைப் பொருட்களை உருவாக்கும் கலை பழமையான ஒரு கலையாகும்.

நேபாளத்தின் தெற்கு சமவெளியில் உள்ள தாரு பெண்கள் பல நூற்றாண்டுகளாக சிக்கி புல்லில் இருந்து பாரம்பரிய கூடைகளை நெசவு செய்து வருகின்றனர். இப்போதெல்லாம், பல தாரு பெண்கள் கூட்டு வலையமைப்பின் மூலம் சிக்கி கைவினைப்பொருட்கள் தயாரிப்பதில் ஈடுபட்டுள்ளனர்.

செயல்முறை
---------

முதலில் சிக்கி புல் உலர்த்தப்பட்டு, பூவின் தலை வெட்டப்படுகிறது. இதன் விளைவாக கிடைக்கும் மெல்லிய தங்க இழையால் பொம்மைகள் மற்றும் கூடைகள் செய்யப்படுகின்றன. பொருட்கள் சில நேரங்களில் வர்ணமும் பூசப்படுகின்றன.

பௌதி எனப்படும் *சிக்கி புல்லால்* செய்யப்பட்ட பெட்டிகள், திருமணத்தின் போது பெற்றோர்களால் தங்கள் மகள்களுக்கு வழங்கப்படுகின்றன. இப்பெட்டிகள் குங்குமம் , ஆபரணங்கள் மற்றும் நகைகளை வைத்துக் கொள்ளப் பயன்படுத்தப்படுகின்றன.

மேற்கோள்கள்
-----------

1. ↑  "Archived copy". Archived from the original on 2013-12-27. பார்க்கப்பட்ட நாள் 2013-12-25.`{{cite web}}`: CS1 maint: archived copy as title (link)
2. ↑  "सिक्की ग्रास आर्ट - Khabar Street". Archived from the original on 17 ஆகஸ்ட் 2021. பார்க்கப்பட்ட நாள் 17 August 2021. `{{cite web}}`: Check date values in: `|archive-date=` (help)
3. ↑  "Local arts and crafts". Archived from the original on 2019-10-07.
**சிக்கிம் கிரிக்கெட் அணி** என்பது இந்திய உள்நாட்டு போட்டிகளில் சிக்கிம் மாநிலத்தை பிரதிநித்துவப்படுத்தும் ஒரு கிரிக்கெட் அணி. ஜூலை 2018 இல், இந்திய கிரிக்கெட் கட்டுப்பாட்டு வாரியம் (பி.சி.சி.ஐ) ரஞ்சி டிராபி மற்றும் விஜய் ஹசாரே டிராபி உள்ளிட்ட 2018–19 சீசனுக்கான உள்நாட்டு போட்டிகளில் போட்டியிடும் ஒன்பது புதிய அணிகளில் ஒன்றாக இந்த அணியை பெயரிட்டது. இருப்பினும், போட்டி தொடங்குவதற்கு முன்பு, அந்த அணிக்கு முதல் தர கிரிக்கெட்டை விளையாட ஒரு மைதானம் இல்லை. மற்ற சில புதிய அணிகளைப் போலல்லாமல், சிக்கிம் தங்கள் முதல் பட்டியல் அ போட்டியில் முழுக்க முழுக்க உள் மாநிலத்தில் வளர்ந்த வீரர்களைக் கொண்ட ஒரு அணியுடன் நுழைய முடிவு செய்தனர். 2018-19 சீசனுக்கு முன்னதாக, சஞ்சீவ் சர்மா அணியின் பயிற்சியாளராக நியமிக்கப்பட்டார்.

செப்டம்பர் 2018 இல், 2018–19 விஜய் ஹசாரே டிராபியின் தொடக்க ஆட்டத்தை மணிப்பூரிடம் 10 விக்கெட் வித்தியாசத்தில் இழந்தனர். பீகார் அணிக்கு எதிரான 8 வது சுற்று ஆட்டத்தில், சிக்கிம் 46 ரன்களுக்கு ஆட்டமிழந்தது, பீகார் 292 ரன்கள் வித்தியாசத்தில் வென்றது.இந்திய கிரிக்கெட் போட்டிகளில் அதிக ரன்கள் வித்தியாசத்தில் தோல்வியடைந்த அணியாக சிக்கிம் அணி ஆனது. விஜய் ஹசாரே டிராபியில் அவர்களின் முதல் சீசனில், தட்டு குழுவில் எட்டு போட்டிகளிலும் தோல்வியடைந்து கடைசி இடத்தை பிடித்தது. லீ யோங் லெப்சா 214 ரன்களுடன் முன்னணி ரன் அடித்த வீரராகவும், மாண்டப் பூட்டியா அணியின் முன்னணி விக்கெட் எடுத்த வீரராகவும் இருந்தார்.

குறிப்புகள்
-----------

1. 1 2  .
2. ↑  "BCCI to host over 2000 matches in the upcoming 2018-19 domestic season". *BCCI*. Archived from the original on 19 ஜூலை 2018. பார்க்கப்பட்ட நாள் 19 June 2018. `{{cite web}}`: Check date values in: `|archive-date=` (help)
3. ↑  "Ground reality hits Northeast states before first-class debut". *Sport Star Live*. பார்க்கப்பட்ட நாள் 10 August 2018.
4. ↑  Ravidas, Rajeev. "Modi lauds Sikkim cricketer century". *Telegraph India*. பார்க்கப்பட்ட நாள் 28 September 2018.
5. ↑  "BCCI eases entry for new domestic teams as logistical challenges emerge". *ESPN Cricinfo*. பார்க்கப்பட்ட நாள் 31 August 2018.
6. ↑  "Vijay Hazare Trophy 2018-19, Plate Group wrap: Wins for Meghalaya, Manipur and Bihar". *Cricket Country*. பார்க்கப்பட்ட நாள் 20 September 2018.
7. ↑  "Plate Group, Vijay Hazare Trophy at Vadodara, Sep 20 2018". *ESPN Cricinfo*. பார்க்கப்பட்ட நாள் 20 September 2018.
8. ↑  "Vidarbha have a new star, Nadeem strikes again, Vinay Kumar loses captaincy". *ESPN Cricinfo*. பார்க்கப்பட்ட நாள் 1 October 2018.
9. ↑  "2018–19 Vijay Hazare Trophy Table". *ESPN Cricinfo*. பார்க்கப்பட்ட நாள் 8 October 2018.
10. ↑  "Vijay Hazare Trophy, 2018/19 - Sikkim: Batting and bowling averages". *ESPN Cricinfo*. பார்க்கப்பட்ட நாள் 8 October 2018.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/சயானியா (சொறிமீன்)|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

சிங்கப்பிடறி சொறிமீன் நீந்தும் காட்சி
**சிங்கப்பிடறி சொறிமீன்** ( *Lion's mane jellyfish* ), **இராட்சத சொறிமீன், ஆர்க்டிக் சிவப்பு சொறிமீன்** **சிகை சொறிமீன்**  என்றும் அழைக்கப்படுவது சொறி மீன்களில் மிகப் பெரிய உயிரினங்களில் ஒன்றாகும். இவை ஆர்க்டிக், வடக்கு அத்லாந்திக் மற்றும் வடக்கு பசிபிக் பெருங்கடல்களின் குளிர்ந்த கடற் பகுதியில் மட்டுமே உள்ளன. இவை ஆங்கிலக் கால்வாய், ஐரியக் கடல், வடகடல், மேற்கு எசுக்காண்டினாவியாவுக்கு தெற்கே கட்டேகட் மற்றும் ஒரிசவுண்ட் ஆகியவற்றிலும் பொதுவாக காணப்படுகின்றன. இவை பால்டிக் கடலின் தென்மேற்குப் பகுதிக்கும் செல்லலக்கூடியவை (குறைந்த உப்புத்தன்மை காரணமாக இனப்பெருக்கம் செய்ய முடியாது). இதேபோன்ற சொறிமீன்கள் ஆத்திரேலியா மற்றும் நியூசிலாந்துக்கு அருகிலுள்ள கடல்களில் வசிப்பதாக அறியப்படுகிறது. இவை ஒரே இனமாக இருக்கலாம். சிங்கப்பிடறி மீன்களில் இதுவரை பதிவு செய்யப்பட்ட மிகப்பெரிய மாதிரியானது 1870 இல் மாசசூசெட்ஸ் கடற்கரையில் அளவிடப்பட்டது அதில் 210 சென்டிமீட்டர்கள் (7 அடிகள்) விட்டம் கொண்ட உடலும் 36.6 m (120 அடி) நீளம் கொண்ட உணர்நீட்சிகளையும் கொண்டதாக இருந்தது. சிங்கப்பிடறி சொறி மீன்கள் 42 ° N அட்சரேகைக்கு கீழே அமெரிக்காவின் கிழக்கு கடற்கரையின் பெரிய விரிகுடாவில் சில காலமாக காணப்படுகின்றன.

சிங்கப்பிடறி சொறி மீனானது கடல் உயிரினங்கள் மற்றும் சிறிய சொறிமீன்கள் போன்ற இரையைப் பிடிக்கவும், இழுக்கவும், சாப்பிடவும் அதன் உணர்நீட்சிகளைப் பயன்படுத்துகிறது.

குறிப்புகள்
-----------

1. ↑  Hair Jelly (*Cyanea capillata*) பரணிடப்பட்டது 2013-04-19 at the வந்தவழி இயந்திரம். Australian Venom Research Unit.
2. ↑  "Jellyfish 'largest in captivity'". *BBC News* (in பிரிட்டிஷ் ஆங்கிலம்). 2010-07-22. பார்க்கப்பட்ட நாள் 2021-08-02.
3. ↑  "Lion's Mane Jellyfish : Discovery Channel". Dsc.discovery.com. 2013-05-23. பார்க்கப்பட்ட நாள் 2013-09-08.
**அபு அசிம் ஆஸ்மி** (மராத்தியம்: अबु आसिम आजमी) (பிறப்பு: ஆகத்து 8  1955), இந்தியாவின் உத்தரப் பிரதேசம் ஆசம்கர் மாவட்டம் மஞ்சிர் பட்டி என்ற இடத்தில் பிறந்த இவர், சமாஜ்வாதி கட்சியின் மகாராட்டிர மாநிலக் கிளையின் தலைவராக உள்ளார். 

இவர், மும்பை புறநகர் மாவட்டத்தில் உள்ள மன்குர்த் சிவாஜி நகர் (மகாராஷ்டிர சட்டமன்ற) தொகுதியிலிருந்து 12-வது மகாராட்டிர சட்டப் பேரவைக்குத் தேர்ந்தெடுக்கப்பட்டுள்ளார்.

அரசியல் வாழ்க்கை
----------------

1995 இல், இவரது தலைமையில், சமாஜ்வாதி கட்சி மகாராட்டிர மாநில சட்டமன்றத்தில் இரண்டு இடங்களை வென்றது.

2004 இல், தனது முதல் தேர்தலில், பிவாண்டி தொகுதியில் சிவசேனாவின் யோகேஷ் பாட்டீலிடம் தோற்றார். 2002 முதல் 2008 வரை மாநிலங்களவை உறுப்பினராக இருந்தார்.

2009 வடமேற்கு மும்பை மக்களவைத் தொகுதிக்கான மக்களவைத் தேர்தலில் குருதாஸ் காமத்திடம் (காங்கிரஸ்) தோல்வியடைந்தார். இருப்பினும், 2009 ஆம் ஆண்டில், அஸ்மி மகாராட்டிர சட்டமன்றத்திற்குத் தேர்ந்தெடுக்கப்பட்டு இரண்டு முறை பதவி வகித்தார்.மன்குர்த்-சிவாஜி நகர் மற்றும் பிவாண்டி (கிழக்கு) இரு இடங்களில் போட்டியிட்டு இரு இடங்களிலும் வெற்றி பெற்றார். அரசியலமைப்புச் சட்டம் காரணமாக மன்குர்த்-சிவாஜி நகரைத் தேர்வு செய்தார்.

மகாராஷ்டிராவில் ஒரே நேரத்தில் ஒரே நேரத்தில் 2 தொகுதிகளில் வெற்றி பெற்ற ஒரே சட்டமன்ற உறுப்பினர் இவர் ஆவார்.

2009 முதல் 2024 வரை தனது மன்குர்த் சிவாஜி நகர் தொகுதியில் தொடர்ந்து மூன்று தேர்தல்களில் வெற்றிகளைப் பெற்றுள்ளார்.

சர்ச்சை
-------

ஒரு காணொளியில், அஸ்மி: "சொந்த தலைமையை உருவாக்க விரும்பும் ஒரு முஸ்லீம் பாகிஸ்தானுக்குச் செல்ல வேண்டும், இது மதச்சார்பற்ற இந்தியா, இங்கு தலைவர்கள் இந்துக்களாக இருக்கப் போகிறார்கள்" என்று கூறினார்.

சட்டமன்ற உறுப்பினர்
-------------------

| தேர்தல் | உறுப்பினர் | கட்சி |
| --- | --- | --- |
|  | 2009 | அபு ஆஸ்மி | சமாஜ்வாதி கட்சி |
|  | 2014 | அபு ஆஸ்மி | சமாஜ்வாதி கட்சி |
|  | 2019 | அபு ஆஸ்மி | சமாஜ்வாதி கட்சி |

மேற்கோள்கள்
-----------

1. ↑  "Rajya Sabha members" பரணிடப்பட்டது 2019-02-14 at the வந்தவழி இயந்திரம் Rajya Sabha Secretariat, New Delhi Accessed 30 December 2009
2. ↑  imAsadShaikh (5 October 2021). "A Muslim who wants to build own leadership should go to Pakistan, this is secular India where our leaders use to be…" (Tweet). `{{cite web}}`: Cite has empty unknown parameter: `|dead-url=` (help)
**முகுல் ரோஹடகி** ஒரு நியமிக்கப்பட்ட மூத்த ஆலோசகரும் இந்தியாவின் 14 வது இந்திய அரசுத் தலைமை வழக்குரைஞர் ஆவார். அவர் இந்தியாவின் அட்டர்னி ஜெனரலாக நியமிக்கப்பட்டார். 2014 ஜூன் 19 ஆம் நாளிலிருந்து மூன்று ஆண்டு காலத்திற்கு அப்பதவியிலிருந்தாா். அவர் தற்போது  இந்திய உச்ச நீதிமன்றத்தில் மூத்த வழக்கறிஞராக உள்ளார். அவர் ஏற்கனவே  இந்தியாவின் கூடுதல் அரசுத் தலைமை வழக்குரைஞராக முன்பு பணியாற்றியுள்ளார்.

முகுல் ரோஹடகி தந்தை வதார் பெஹரி ரோஹடகி ஆவாா். இவரது தந்தை, 2002 ஆம் ஆண்டு குஜராத் கலவரத்தில் போது குஜராத் அரசின் சாா்பாக உச்ச நீதிமன்றத்தில் வாதிட்டவா். இவர் தில்லி  உயா் நீதிமன்றத்தின் முன்னால் நீதிபதியாகவும் பணிப்புரிந்தாா். அதுமட்டுமல்லாமல் *பெசுடு பேக்கரி* மற்றும் ஜாஹிரா ஷேக் வழக்குகள் உட்பட போலி மோதல், மரண வழக்குகள் போன்ற வழக்குகளுக்கும் பங்கு பெற்றவா்.

கல்வி
-----

மும்பையில் உள்ள அரசு சட்டக் கல்லூரியில் சட்டப் படிப்பை முடித்தவா் ரோஹதகி.

சொந்த தொழில்
------------

சட்டப்படிப்பில் பட்டம் பெற்ற பிறகு, அவர்யோ கேஷ் குமார் சபர்வாலின் கீழ் பயிற்சி பெற்றார். இவா் பின்னாளில் இந்தியாவின் 36 வது தலைமை நீதிபதி ஆனார். இவருடன் சோ்ந்து  உயர் நீதிமன்றத்தில்  பணிபுரிந்தார். பின்னர் தனது சொந்தமாக தனியாக வழக்கறிஞா்  தொடங்கினார். 1993 ஜூன் 3 ஆம் தேதி தில்லி உயர்நீதிமன்றத்தின் மூத்த ஆலோசகராக நியமிக்கப்பட்டார். 1999 இல், அவர் வாஜ்பாய் அரசாங்கத்திற்கான இந்தியாவின் கூடுதல் சொலிசிட்டர் ஜெனரலாக நியமிக்கப்பட்டார்..

மேற்கோள்கள்
-----------

1. ↑  "LIST OF LAW OFFICERS". *Ministry of Law and Justice*. Archived from the original on 27 டிசம்பர் 2016. பார்க்கப்பட்ட நாள் 2 January 2017. `{{cite web}}`: Check date values in: `|archive-date=` (help)
2. ↑  "List of Law Officers of Government of India". Archived from the original on 27 டிசம்பர் 2016. பார்க்கப்பட்ட நாள் 12 June 2014. `{{cite web}}`: Check date values in: `|archive-date=` (help)
3. ↑  "Senior advocate Mukul Rohatgi is new Attorney General". Zee News.. பார்த்த நாள்: 12 June 2014.
4. ↑  Singh, Gyanant. "Meet India's supermen in black: When people like Robert Vadra get into trouble, only a handful of lawyers are called to bail them out". India Today. பார்க்கப்பட்ட நாள் 25 May 2014.
5. ↑
6. ↑  "List of designated Senior Advocates, Delhi High Court" (PDF). Delhi High Court. பார்க்கப்பட்ட நாள் 1 February 2015.
7. ↑  Mahapatra, Dhananjay (9 January 2010). "India's top 10 lawyers". *Times of India*. .
**சர் பிரெடெரிக் அகஸ்டஸ் ஏபெல்** (Sir Frederick Augustus Abel) (17 ஜூலை 1827  – 6 செப்டம்பர் 1902) ஒரு ஆங்கில வேதியியலாளர் ஆவார். இவர் வெடிபொருட்களின் முன்னணி பிரித்தானிய நிபுணராக அங்கீகரிக்கப்பட்டவர் ஆவார். இவரது சிறந்த கண்டுபிடிப்பாக கார்டைட் அறியப்படுகிறது. துப்பாக்கிக்கான வெடிமருந்தாக முன்பு பயன்படுத்தப்பட்ட வெடிமருந்திற்குப் பதிலாக இந்த கார்டைட்டு பயன்படுத்தப்பட்டது.

கல்வி
-----

ஜொஹான் லியோபோல்ட் ஆபெலின் மகனாக லண்டனில் பிறந்த ஆபெல், வெஸ்ட்மின்ஸ்டர் பல்கலைக்கழக பல்தொழில்நுட்பக் கல்லூரியில் வேதியியல் பயின்றார், மேலும் 1845 ஆம் ஆண்டில் வேதியியலுக்கான இராயல் கல்லூரியில் ஏ.டபிள்யூ. வான் ஹோஃப்மேனின் முதன்மையான 26 மாணவர்களில் ஒருவரானார். 1852 ஆம் ஆண்டில் வூல்விச்சின் ராயல் இராணுவ அகாதெமியில் வேதியியலில் விரிவுரையாளராக நியமிக்கப்பட்டார். மைக்கேல் ஃபாரடேவிற்குப் பிறகு, 1829 முதல் அந்தப் பதவியை வகித்தார்.

ஆரம்ப கால வாழ்க்கை
------------------

1854 முதல் 1888 வரை ஆபெல் வூல்விச்சில் உள்ள ராயல் அர்செனலின் வெடிபொருட்களில் முன்னணி பிரித்தானிய நிபுணராக தன்னை நிலைநிறுத்திக் கொண்டார். மூன்று ஆண்டுகளுக்குப் பிறகு, அரசாங்கத்தின் போர் துறைக்கு வேதியியல் நடுவராகவும் நியமிக்கப்பட்டார். 1888 ஆம் ஆண்டு வரை நீடித்த இந்தப் பணியில் வெடிபொருட்களின் வேதியியல் தொடர்பாக அவர் ஒரு பெரிய அளவிலான பணிகளை மேற்கொண்டார்.

குறிப்பிடத்தக்க பணி
-------------------

அவரது ஆய்வுகளில் மிக முக்கியமான ஒன்று நைட்ரோ செல்லுலோசு தயாரிப்போடு தொடர்புடையதாகும். மேலும் இவர் முக்கியமாக நைட்ரோ ஏற்றம் செய்யப்பட்ட பருத்தியை நன்றாக கூழ் வரை ஒடுக்குவதை உள்ளடக்கிய ஒரு செயல்முறையை உருவாக்கினார். இந்த செயல்முறையானது பாதுகாப்பாக தயாரிப்பு முறைக்கு உதவியதோடு, அதிகரிக்கப்பட்ட பயன்பாடுகளைக் கொண்ட விளைபொருளை உருவாக்குவதாகவும் இருந்தது. 19 ஆம் நூற்றாண்டின் இறுதியில் பொதுவான பயன்பாட்டிற்கு வந்த "புகையற்ற வெடிமருந்து" தயாரிப்பிற்கு இந்தப் பணி ஒரு முக்கியமான அளவிற்கு வழிவகுத்தது; கோர்டைட், 1891 இல் பிரித்தானிய அரசாங்கத்தால் ஏற்றுக்கொள்ளப்பட்டது. இவரும் சர் ஜேம்சு தீவாரும் இணைந்து கார்டைட்டைக் கண்டுபிடித்தனர். ஆல்பிரட் நோபல் தான் முன்னதாகக் கண்டுபிடித்து வைத்திருந்த பேலிசைட்டு என்ற காப்புரிமம் பெற்ற வெடிபொருளின் காப்புரிமையை மீறி விட்டதாக பிரெடெரிக் ஏபெல் மற்றும் ஜேம்சு தீவார் மீது வழக்குத் தொடர்ந்திருந்தார். இந்த வழக்கு முதற்கட்ட விசாரணை மற்றும் மேல்முறையீடு ஆகியவற்றின் போது ஆல்பிரட் நோபலின் காப்புரிம ஆவணத்தில் குறிப்பிடப்பட்டிருந்த "நன்கு அறியப்பட்ட கரையக்கூடிய வகையாக" என்ற தொடரால் தோல்வியைத் தழுவியது. இந்த வழக்கு இறுதியாக ஐக்கிய இராச்சியத்தின் பிரபுக்கள் அவையை அடைந்தது. அங்கும் ஆல்பிரட் நோபல் தோல்வியைத் தழுவினார். பிரித்தானிய அரசாங்கத்தின் வேண்டுகோளின் பேரில், பெட்ரோலிய விளைபொருள்களின் தீப்பற்று வெப்பநிலையை தீர்மானிப்பதற்கான ஒரு வழிமுறையான ஏபெல் சோதனையை இவர் வகுத்தார்.

மேற்கோள்கள்
-----------


1. ↑  Greenwood, Douglas (1999). *Who's Buried where in England* (Third ). Constable. பன்னாட்டுத் தரப்புத்தக எண்:0-09-479310-7. .
2. ↑  Schuck & Sohlman 1929, ப. 136–144
3. ↑  Schuck & Sohlman 1929, Appendix I: *Alfred Nobel's English lawsuit. Mr justice Romer's judgment in the "Cordite Case"*
**அழகு. திருநாவுக்கரசு** (Azhagu. Thirunavukkarasu) ஓர் இந்திய அரசியல்வாதியும்
தமிழ்நாடு அமைச்சரவையின் முன்னாள் அமைச்சரும் ஆவார்.

இவர் திருவாரூர் மாவட்டம், எடமேலையூரைச் சேர்ந்தவர்.. தஞ்சாவூர், திருவாரூர், நாகப்பட்டினம் மாவட்டங்களை உள்ளடக்கிய ஒருங்கிணைந்த தஞ்சை மாவட்ட அதிமுக செயலாளராக பணியாற்றியவர்.

1991 ஆவது ஆண்டில் நடந்த தமிழ்நாடு சட்டமன்றத் தேர்தலில் ஒரத்தநாடு தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்று. 1991ம் ஆண்டு முதல் 1996ம் ஆண்டு வரை தமிழக உள்ளாட்சித்துறை அமைச்சராக பணியாற்றியுள்ளார். பின்னர் திமுகவில் இணைந்து அதன் விவசாய தொழிலாளர் அணி செயலாளராக பணியாற்றி 2015ம் ஆண்டு காலமானார்.

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1991 | ஒரத்தநாடு | அஇஅதிமுக |  |

மேற்கோள்கள்
-----------

1. ↑  "1991 Tamil Nadu Election Results, Election Commission of India" (PDF). Archived from the original (PDF) on 2010-10-07. பார்க்கப்பட்ட நாள் 2018-02-22.
2. ↑  மாஜி அமைச்சர் அழகு திருநாவுக்கரசு மரணம்... ஜெ. வின் முதலாவது ஆட்சியில் அமைச்சராக இருந்தவர்

வெளியிணைப்புகள்
---------------
**ஆன் ஸ்காட்** (பிறப்பு 1950) ஒரு பிரித்தானிய பெண்ணிய எழுத்தாளர் ஆவார். இவர், லண்டனில் ஒரு அமெரிக்க தந்தைக்கும் பிரித்தானிய தாய்க்கும் மகளாகப் பிறந்தார்.

கல்வி மற்றும் தொழில்
--------------------

இவர் கேம்பிரிட்ஜில் உள்ள கிர்டன் கல்லூரியில் படித்தார் மற்றும் ஷ்ரைனரில் பணிபுரிவதற்கு முன்பு *ஸ்பேர் ரிப்* பத்திரிகையின் செய்தி ஆசிரியராக இருந்தார். பின்னர் இவர் லண்டன் பல்கலைக்கழகத்தில் மனோ பகுப்பாய்வு கற்பித்தார். மேலும் *பெண்ணிய விமர்சனம்* மற்றும் *வரலாற்றுப் பட்டறை இதழில்* வெளியிட்டார். இவர் ரூத் ஃபர்ஸ்டுடன் பணிபுரிந்தார், அவருடன் இணைந்து 1980 ஆம் ஆண்டு ஆலிவ் ஷ்ரைனர் பற்றிய புத்தகத்தை *ஆலிவ் ஸ்க்ரீனர் என்ற தலைப்பில் எழுதினார். இது, டியூட்ச் பதிப்பகத்தின் மூலமாக* வெளியிடப்பட்டது. (Deutsch,ISBN 9780233971520 )

இவர் 1989 இல் அமெரிக்காவிற்குச் செல்லும் வரை ஃப்ரீ அசோசியேஷன் புக்ஸ் என்ற நிறுவனத்தில் பணியாற்றினார்.

சான்றுகள்
---------

1. ↑  *Renegotiating the Body: Feminist Art in 1970s London* -2013 133 "It promoted a view of feminism as a positive and constructive movement. Ann Scott, in an editorial called "Why is your magazine so depressing?" discussed the remit of Spare Rib: The magazine gives women who are involved in Women's ..."
திவான் பகதூர் **காஞ்சி வெ. கிருஷ்ணசாமி ராவ் (Kanchi Krishnaswamy Rao)** (1845-1923) இவர் ஓர் இந்திய அரசு ஊழியரும், நீதிபதியும் மற்றும் நிர்வாகியுமாவார். இவர் 1898 முதல் 1904 வரை திருவிதாங்கூரின் திவானாகப் பணியாற்றினார்.

ஆரம்பகால வாழ்க்கை மற்றும் கல்வி
-------------------------------

கிருட்டிணசாமி ராவ் 1845 செப்டம்பரில் தமிழ்நாட்டின் சேலத்தில் ஒரு தேசஸ்த் பிராமணக் குடும்பத்தில் பிறந்தார். இவரது தந்தை காஞ்சி வெங்கட ராவ் மாவட்ட ஆட்சியர் அலுவலகத்தில் தலைமை வருவாய் கணக்காளராகப் பணியாற்றினார். இவர் தனது பதினாறு வயதில் மெட்ரிகுலேசனை முடித்தவுடன், அரசாங்க சேவையில் நுழைந்தார்.

தொழில்
------

கிருட்டிணசாமி ராவ் 1864 அக்டோபரில் நெல்லூர் மாவட்ட நீதிமன்றத்தில் பதிவறை எழுத்தராக ரூ. 20 ரூபாய் ஊதியத்தில் பணியில் சேர்ந்தார். 1867 ஆம் ஆண்டில், இவர் தனது திறமையினால் பதவி உயர்வு பெற்றார். பின்னர், 1870 சூலையில் ஒரு மாவட்ட ஆய்வாளர் ஆனார். 1883 இல், இவர் காக்கிநாடாவில் துணை நீதிபதியாக நியமிக்கப்பட்டார். மே 1894 இல், அப்போதைய மகாராஜாவால் திருவிதாங்கூர் தலைமை நீதிபதியாக நியமிக்கப்பட்டார். பின்னர், 1898இல் திவானாக நியமிக்கப்பட்டார்.

நவம்பர் 1901 இல் இவர் இந்தியப் பேரரசின் தோழராக நியமிக்கப்பட்டார்.

இறப்பு
------

கிருட்டிணசாமி ராவ் 1923 இல் இறந்தார்.

குறிப்புகள்
-----------

1. ↑  C. Hayavandana Rao. *The Indian Biographical Dictionary, 1915 (Classic Reprint)*. Fb&c Limited. பக். 238.. பார்த்த நாள்: 24 February 2018. "Krishnaswami Rao Kanchi, Dewan Bahadur, (1895), C.I.E, (1898), Dewan of Travsncore (retired), belongs to respectable Madhwa Deshastha Brahmin family; of late Mr. Kanchi Venkat Rao; b. 1845."
2. ↑   *The Indian review, Volume 24*. G. A. Natesan. 1923.
**என். பி. ஜான்சி இலட்சுமி** (*N.P.Jhansi Lakshmi*) (20.10.1941-19.12.2011) ஒரு இந்திய அரசியல்வாதி ஆவார். இவர், தெலுங்கு தேசம் கட்சியின் சார்பில் எட்டாவது மக்களவையில் சித்தூர் தொகுதி உறுப்பினராகவும், ஆந்திரப் பிரதேச சட்டமன்றத்திலும் உறுப்பினராக இருந்துள்ளார்.

ஆரம்பகால வாழ்க்கை
-----------------

ஜான்சி லட்சுமி அக்டோபர் 20 1941 ஆம் ஆண்டு விசாகபட்டினம் என்ற நகரில் சி. கே. சௌத்ரியின் குடும்பத்தில் பிறந்தார். இவர் மெட்ரிக்குலேசன் வரை படித்துள்ளார்.

தொழில்
------

புதிதாக அமைக்கப்பட்ட தெலுங்கு தேசம் கட்சியின் உறுப்பினராக, ஜான்சி லட்சுமி 1983 ஆம் ஆண்டு ஆந்திரப் பிரதேச சட்டமன்றத் தேர்தலில் சித்தூர் தொகுதியில் இருந்து போட்டியிட்டு 16,434 வாக்குகள் வித்தியாசத்தில் இந்திய தேசிய காங்கிரசின் என். பி. வெங்கடேசுவர சௌத்ரியை தோற்கடித்தார். அடுத்த ஆண்டு, சித்தூரிலிருந்து எட்டாவது மக்களவைக்கான பொதுத் தேர்தலில் 3,32,543 வாக்குகளைப் பெற்றார். இவர் பெண்கள் மற்றும் குழந்தைகள் நல திட்டங்களுக்கான பிராந்திய அமைப்பாளராகவும், கஸ்தூர்பா நூற்றாண்டுக் குழுவின் செயலாளராகவும் இருந்தார். இலட்சுமி தனது பதவிக் காலத்தை நிறைவு செய்யவில்லை. மக்களவையில் இருந்து விலகினார்.

தனிப்பட்ட வாழ்க்கை
------------------

ஜான்சி லட்சுமி, பி. வீரராகவுலு நாயுடு என்பவரை திசம்பர் 9 1956 ஆம் ஆண்டு திருமணம் செய்து கொண்டார். இவர்களுக்கு இரண்டு மகன்களும் ஒரு மகளும் உள்ளனர். மாரடைப்பின் காரணமாக ஐதராபாத்தில் உள்ள தனியார் மருத்துவமனையில் அனுமதிக்கப்பட்டு பத்து நாட்களுக்கு பிறகு 19 திசம்பர் 2011 ஆம் ஆண்டு இயறக்கை எய்தினார்.

மேற்கோள்கள்
-----------

1. 1 2 3 4  "Members Bioprofile: Jhansi Lakshmi, Smt. N. P." Lok Sabha. பார்க்கப்பட்ட நாள் 27 November 2017.
2. ↑  "Statistical Report on General Election, 1983 to the Legislative Assembly of Andhra Pradesh" (PDF). Election Commission of India. p. 159. Archived from the original (PDF) on 11 ஜனவரி 2012. பார்க்கப்பட்ட நாள் 27 November 2017. `{{cite web}}`: Check date values in: `|archive-date=` (help)
3. ↑  "Statistical Report on the General Elections, 1984 to the Eighth Lok Sabha" (PDF). Election Commission of India. p. 25. பார்க்கப்பட்ட நாள் 27 November 2017.
4. ↑  Jai, Janak Raj (2003). *Presidents of India, 1950-2003*. Regency Publications. பக். 210. பன்னாட்டுத் தரப்புத்தக எண்:978-81-87498-65-0. .
5. ↑  "Former MLA Dies". *The Hindu*. 21 December 2011.. பார்த்த நாள்: 27 November 2017.